Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 562

b) Miért alkot az ember? 4 óra …mert nyomot akar hagyni a világban. …mert el akar mesélni valamit. …mert ki akar fejezni valamit. Csoportmunka. Olyan képsorozatok alkotók szerinti szétválogatása a stílusjegyek alapján, amelyekben minden művészt legalább három alkotása képvisel. Az egyes alkotók egyedi sajátosságainak megfogalmazása. Beszélgetés osztályszinten. Ki milyen módon szeretne nyomot hagyni a világban? Ki milyen jeleket választana magának, amelyekről úgy érzi, hogy kifejeznek valamit az ő személyiségéből? Egyéni alkotó munka. Személyes pecsétek tervezése és linómetszéssel való elkészítése. Egy-egy sorozat színes pecsét kinyomtatása mindenki számára. Páros, majd osztályszintű munka. A legkedvesebb gyerekkori mesék felidézése egy-egy percben. A beszélgetőtárs által említett történet egy-két mondatos felidézése az osztály egésze előtt. Beszélgetés osztályszinten. Milyen művészeti formák alkalmasak a leginkább történetek elmesélésére? Beszélgetés osztályszinten. Mi minden fejezhető ki a művészet eszközeivel? Milyen művészeti formák alkalmasak a leginkább az érzések, hangulatok és indulatok megjelenítésére? Csoportmunka. Valamely kártyán kihúzott érzelmi állapot kifejezése többféle művészeti eszközzel – vizuális ábrázolással, énekes-zenei formában, illetve mozgással. Az alkotások bemutatása egymásnak. Kiemelt fejlesztési feladatok Énkép, önismeret Aktív állampolgárságra, demokráciára nevelés Testi és lelki egészség Felkészülés a felnőttlétre Műveltségi területek Ember és társadalom Művészetek (ének- zene, dráma és tánc, vizuális kultúra, mozgóképkultúra és médiaismeret) …mert befolyásolni akarja a dolgok alakulását. …mert szebbé akarja tenni a környezetét. Ötletbörze osztályszinten. Milyen feltételei vannak annak, hogy a művészetek nyelvén megfogalmazódó üzenetek hatást gyakoroljanak az emberek mindennapjaira? A felvetődő gondolatok rögzítése a táblán. Csoportmunka. Az előzőekben azonosított szempontok gondolati térkép formájában való rendszerezése. Azoknak a művészi kifejezési formáknak az azonosítása, amelyek a csoport véleménye szerint a leginkább képesek hatást gyakorolni az emberekre? Szimbólumok tervezése a kiválasztott formákhoz, majd ezek rárajzolása a plakátra. Az elkészült munkák bemutatása egymásnak. Egyéni interjúkészítés. Szülők vagy barátok megkérdezése arról, hogy számukra mi minden tud hozzájárulni ahhoz, hogy szépnek érezzék a világot. Személyenként 3-4 különféle elem összegyűjtése. Páros, csoport- és osztályszintű munka. A külön-külön kapott válaszok párokban, majd négyes csoportokban való összegzése s végül egy nagy közös csomagolópapíron való összefoglalása olyan módon, hogy minden lehetőség csak egyszer szerepeljen a plakáton. Egyéni alkotó munka. A személyesen legfontosabbnak érzett szépségforrás kiválasztása az előzőleg készült plakátról. Az adott elemet szimbolizáló ikon készítése színes filctollakkal. Az ikonok ráragasztása a közös lap megfelelő részeire. Beszélgetés osztályszinten. Milyen kép rajzolódik ki az osztály tagjainak személyes vonzódásairól? Kiben milyen gondolatokat indított el a feladat?

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes